**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. december 28-i nyilvános ülésén, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor

Rózsavölgyi László

önkormányzati képviselők

Távol van: : Süle Tamás

dr. Thoma Elek

Érdeklődő: - fő

Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 3 fő jelen van. Süle Tamás és dr. Thoma Elek képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**66/2018.(XII.28.) önkormányzati határozat**

Magyargencs Község Önkormányzatának képviselő-testülete 2018. december 28.-i nyilvános rendkívüli ülésének napirendjét az alábbiak szerint határozza meg:

1. Rendelet hatályon kívül helyezése

Előadó: polgármester

1. Belső ellenőrzési terv tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Rendelet hatályon kívül helyezése**

**Előadó: polgármester**

Boros Tamás polgármester elmondja, hogy a TAK elfogadásával hatályon kívül kellett volna helyezni a rendeletet, ami akkor elmaradt. Kéri a Képviselő-testületet a rendelet hatályon kívül helyezésére. A Települési Arculati Kézikönyv 2017. decemberében elfogadásra került, tartalmaz minden szükséges adatot.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**11/2018.(XII.30.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzati rendelet hatályon kívül helyezéséről szóló fenti számú rendeletét az előterjesztésben foglaltaknak megfelelően megalkotja.

**2)Belső ellenőrzési terv tárgyalása**

**Előadó: polgármester**

Boros Tamás polgármester elmondja, hogy a Pápakörnyéki Önkormányzatok Feladatellátó Társulása megküldte belsőellenőrzési tervét a 2019. évben. Ismerteti az erőterjesztés tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**67/2018. (XII.28.) önkormányzati határozata**

Magyargencs Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 119.§ (5) bekezdése, valamint a költségvetési szervek belső kontrollrendszeréről szóló 370/2011. (XII.31.) Korm. rendelet 32.§ (4) bekezdése alapján, az előterjesztésnek megfelelően elfogadja Magyargencs Község Önkormányzat 2019. évi belső ellenőrzési tervét.

Felelős: polgármester

Határidő: azonnal

**3)Vegyes ügyek**

**Előadó: polgármester**

Boros Tamás polgármester elmondja, hogy ismét igény merült fel a 160,164 hrsz alatti ingatlanrészek megvásárlására, így szeretné ismét kiírni a pályázatot az értékesítésre. Ismerteti a pályázati felhívás tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**68/2018.(XII.28.)önkormányzati határozat**

Magyargencs Község Önkormányzata úgy döntött, hogy a Magyargencs 160 hrsz.-ú ingatlant 4/20 tulajdoni hányadát, 164 hrsz-ú ingatlan12/72 tulajdoni hányadát értékesíti nyílt, zárt borítékos eljárás keretében, 100 Ft/m2 minimum áron. Magyargencs Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a **szerződés megkötésére**.

**Pályázati Felhívás**

**belterületi ingatlan értékesítésre**

Magyargencs község Önkormányzata pályázatot hirdet a Magyargencs 160 és 164 hrsz-ú ingatlanokon értékesítésére az alábbi feltételekkel:

1. **Az ingatlan pontos címe:** Magyargencs, 160,164 hrsz osztatlan közös ingatlanok tulajdoni hányadai
2. **Az ingatlan területe:** 160 hrsz: 19,4 m2 , (4/20 tulajdoni hányad), 164hrsz: 15 m2 (12/72 tulajdoni hányad) hirdetve helyben szokásos módon: hirdetőtáblán, hangosbemondó útján
3. **Az ingatlan megnevezése:** kivett beépítetlen terület
4. **Bérleti díj minimuma :** 100 Ft/, m2
5. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket elfogadja
   * Nyilatkozatát a vételárra vonatkozóan
   * Magyargencs Község Önkormányzata felé fennálló helyi adó tartozás mentességről szóló három hónapnál nem régebbi igazolás
6. **Az ingatlan megtekintésének időpontja**: folyamatosan lehetséges, telefonos egyeztetés alapján
7. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen v. postai úton benyújtani.

**A pályázati ajánlatokat egy név nélküli zárt borítékban**

**2019. január 11 -én 09 óráig kell benyújtani**

Magyargencs Község Önkormányzat

**8517 Magyargencs, Petőfi u. 127.**

A borítékra rá kell írni 160,164 hrsz alatti ingatlan tulajdonrészeinek értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2019. január 14-én 11 órakor kerül sor**

a Magyargencs Község Önkormányzat

I. emeleti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételár alapján értékeli és állapítja meg az eljárás nyertesét.

Az eladó pályázat nyertesével adásvételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adásvételi szerződést kötni, amennyiben annak ajánlata megfelelő a kiíró számára.

**Eredményhirdetés ideje:**

**2019. január 14.-én 11.30 órakor kerül sor**

a Magyargencs Község önkormányzat

1. emeleti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Magyargencs Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

Boros Tamás polgármester elmondja, hogy a 2013-ban elkészült HEP 5 évre készült, 2 évente a jogszabályi kötelezettségünknek eleget téve felülvizsgáltuk. 2018 évben azonban lejárt, és szükséges újabb 5 évre a megalkotása. Az Ebtv. 31. § (6)-(7) bekezdései 2013. július 1. napjától a települési önkormányzat és annak jogi személyiséggel rendelkező társulása az államháztartás alrendszereiből, az európai uniós forrásokból, illetve a nemzetközi megállapodás alapján nyújtott, pályázati úton odaítélt támogatásban csak akkor részesülhet, ha e törvény rendelkezéseinek megfelelően – társulás tekintetében valamennyi települési önkormányzat – hatályos helyi esélyegyenlőségi programmal (HEP) rendelkezik.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargecs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**69/2018. (XII.28.) önkormányzati határozata**

Magyargencs Község Önkormányzat Képviselő-testülete Magyargencs Község Önkormányzat Helyi Esélyegyenlőségi Programját megismerte és a programot elfogadja.

Képviselő –testület felkéri a polgármestert a szükséges intézkedések megtételére.

Felelős: polgármester

Határidő:azonnal

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. december 28.-i nyilvános ülést 13 óra 30 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**